CELEX: 31998D0143
Language: ro
Date: 1998-02-03 00:00:00
Title: Decizia Comisiei din 3 februarie 1998 privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele de membrane suple cu fixare mecanică pentru etanșarea acoperișurilorText cu relevanță pentru SEE.

Anunţ juridic important

|

31998D0143

Official Journal L 042 , 14/02/1998 P. 0058 - 0060 Ediţie specială în limba cehă Chapter 13 Volume 020 P. 7  - 9 Ediţie specială în limba estonă Chapter 13 Volume 020 P. 7  - 9 Ediţie specială în limba maghiară Chapter 13 Volume 020 P. 7  - 9 Ediţie specială în limba lituaniană Chapter 13 Volume 020 P. 7  - 9 Ediţie specială în limba letonă Chapter 13 Volume 020 P. 7  - 9 Ediţie specială în limba malteză Chapter 13 Volume 020 P. 7  - 9 Ediţie specială în limba polonă Chapter 13 Volume 020 P. 7  - 9 Ediţie specială în limba slovacă Chapter 13 Volume 020 P. 7  - 9 Ediţie specială în limba slovenă Chapter 13 Volume 020 P. 7  - 9

		19980203Decizia Comisieidin 3 februarie 1998privind procedura de atestare a conformității produselor pentru construcții în temeiul articolului 20 alineatul (2) din Directiva 89/106/CEE a Consiliului în ceea ce privește sistemele de membrane suple cu fixare mecanică pentru etanșarea acoperișurilor(Text cu relevanță pentru SEE)(98/143/CE)COMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Directiva 89/106/CEE a Consiliului din 21 decembrie 1988 de apropiere a actelor cu putere de lege și a actelor administrative ale statelor membre referitoare la produsele pentru construcții [1], astfel cum a fost modificată ultima dată prin Directiva 93/68/CEE [2], în special articolul 13 alineatul (4),întrucât, în temeiul articolului 13 alineatul (3) din Directiva 89/106/CEE, Comisia trebuie să aleagă între cele două proceduri pentru atestarea conformității unui produs "procedura cea mai puțin oneroasă, dar sigură"; aceasta înseamnă că este necesar să decidă, dacă, pentru un anumit produs sau o anumită categorie de produse, existența unui sistem de control al proceselor de producție în fabrică sub răspunderea producătorului este o condiție necesară și suficientă pentru atestarea conformității sau, dacă, pentru respectarea criteriilor stabilite la articolul 13 alineatul (4), este necesară intervenția unui organism de certificare acreditat;întrucât, în temeiul articolului 13 alineatul (4), este necesar să se indice procedura astfel stabilită în mandatele și specificațiile tehnice; întrucât, prin urmare, este de dorit să se definească noțiunea de produse sau categorie de produse, utilizată în mandate și specificații tehnice;întrucât descrierea detaliată a celor două proceduri prevăzute la articolul 13 alineatul (3) este prezentată în anexa III la Directiva 89/106/CEE; întrucât, prin urmare, este necesară specificarea clară a metodelor de aplicare a celor două proceduri, cu trimitere la anexa III, pentru fiecare produs sau categorie de produse, deoarece anexa III acordă prioritate anumitor sisteme;întrucât procedura menționată la articolul 13 alineatul (3) litera (a) corespunde sistemelor stabilite la prima variantă, fără supraveghere permanentă, respectiv a doua și a treia variantă, de la punctul 2 subpunctul (ii) din anexa III, și procedura menționată la articolul 13 alineatul (3) litera (b) corespunde sistemelor stabilite la punctul 2 subpunctul (i) din anexa III și, la prima variantă cu supraveghere permanentă, la punctul 2 subpunctul (ii) din anexa III;întrucât măsurile prevăzute prin prezenta decizie sunt în conformitate cu avizul Comitetului permanent pentru construcții,ADOPTĂ PREZENTA DECIZIE:Articolul 1Atestarea conformității produselor prevăzute în anexa I se realizează printr-o procedură prin care, pe lângă sistemul de control al producției în fabrică, sistem operat de producător, în evaluarea și în supravegherea controalelor producției sau chiar a produselor intervine și un organism de certificare acreditat.Articolul 2Procedura de atestare a conformității prevăzută în anexa II este prezentată în mandatele referitoare la ghidurile de agrement tehnic european.Articolul 3Prezenta decizie se adresează statelor membre.Adoptată la Bruxelles, 3 februarie 1998.Pentru ComisieMartin BangemannMembru al Comisiei[1] JO L 40, 11.2.1989, p. 12.[2] JO L 220, 30.8.1993, p. 1.--------------------------------------------------19980203ANEXA ISistemele de membrane suple cu fixare mecanică pentru etanșarea acoperișurilor cuprinzând sistemele de fixare, finisajele (tencuiala, învelitorile) și uneori izolația termică, limitate exclusiv la sistemele continue cu folii suple pentru etanșarea acoperișurilor.--------------------------------------------------19980203ANEXA IIFamilia de produse: Sisteme de membrane suple cu fixare mecanică pentru etanșarea acoperișurilor (1/1)1. Sisteme de atestare a conformitățiiPentru produsele și pentru utilizările prevăzute mai jos, Organizația Europeană pentru Agremente Tehnice (EOTA) este solicitată să specifice în ghidurile relevante de agrement tehnic european următoarele sisteme de atestare a conformității:Sistemul 2+: a se vedea prima variantă de la punctul 2 subpunctul (ii) din anexa III la Directiva 89/106/CEE, în special certificarea controlului producției la fața locului de către un organism acreditat, pe baza unei inspecții inițiale a amplasamentului și a controlului intern al producției, precum și a unui sistem permanent de evaluare, de supraveghere și de aprobare a controlului intern al producției.Produsele | Utilizări prevăzute | Nivelul sau clasa | Sisteme de atestare a conformității |Sisteme de membrane suple, fixate mecanic pentru etanșarea acoperișurilor cuprinzând sistemele de fixare, de îmbinare și de învelire și uneori izolația termică, limitate exclusiv la sistemele continue cu ajutorul foliilor suple pentru etanșarea acoperișurilor | Etanșarea acoperișurilor | | 2+ |Specificațiile sistemului trebuie să fie de așa natură încât sistemul să poată fi aplicat chiar și atunci când nu este necesar să se determine performanța unui produs pentru o caracteristică dată din cauza absenței cerințelor legale în acest domeniu cel puțin într-un stat membru [articolul 2 alineatul (1) din Directiva 89/106/CEE și, după caz, clauza 1.2.3 a documentelor interpretative]. În acest caz, verificarea acestei caracteristici nu poate să fie impusă producătorului, dacă acesta din urmă nu dorește să declare performanța produsului în acest domeniu.--------------------------------------------------